2017 yil 2 sentabrda Vazirlar Mahkamasining “Farg‘ona viloyatining Marg‘ilon, Qo‘qon shaharlari va Rishton tumanida hunarmandchilikni yanada rivojlantirish chora-tadbirlari to‘g‘risida”gi 687-son qarori qabul qilindi, deb xabar bermoqda Norma.uz.    Qaror bilan Farg‘ona viloyatining Marg‘ilon, Qo‘qon shaharlari va Rishton tumanida milliy hunarmandchilikni rivojlantirish dasturi ma’qullandi hamda ko‘rsatilgan hududlarda hunarmandchilikni rivojlantirishning asosiy yo‘nalishlari belgilab berildi.    Shuningdek, hujjat bilan Marg‘ilon, Qo‘qon shaharlari va Rishton tumanida hunarmandchilik va turizm markazlarini qurish va ularning faoliyatini tashkil etish bo‘yicha taklif ma’qullandi.    Hujjat 2017 yil 11 sentabrda kuchga kirdi.